#### ROMANIA

###### JUDETUL SATU MARE

#### CONSILIUL JUDEŢEAN

# **Serviciul resurse umane, salarizare**

# **Nr. \_\_\_\_\_\_\_\_\_\_/\_\_\_\_\_\_\_\_\_\_\_2024**

## **RAPORT DE SPECIALITATE**

**privind modificarea Statului de funcţii al aparatului de specialitate**

**al Consiliului Județean Satu Mare**

Potrivit prevederilor art. 173 alin. (2) lit. c) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, consiliul județean are ca atribuție aprobarea, în condiţiile legii, la propunerea preşedintelui consiliului judeţean, a regulamentului de organizare şi funcţionare a consiliului judeţean, organigrama, statul de funcţii, regulamentul de organizare şi funcţionare ale aparatului de specialitate al consiliului judeţean precum şi ale instituţiilor publice de interes judeţean.

Având în vedere faptul că în perioada 05.02-22.02.2024 a fost organizat examenul de promovare în gradul profesional imediat superior celui deţinut, a personalului contractual din cadrul aparatului de specialitate al Consiliului Judeţean Satu Mare, examen la care s-a înscris un angajat,

luând în considerare:

- Raportul final al examenului de promovare în gradul profesional imediat superior celui deţinut, a personalului contractual din cadrul aparatului de specialitate al Consiliului Judeţean Satu Mare, înregistrat în corespondenţa internă cu nr. 4524/21.02.2024;

- adresa nr. 5436/06.03.2023 a Compartimentului Informatică din cadrul Consiliului Județean Satu Mare, prin care este solicitată transformarea unui post vacant din cadrul compartimentului, și anume postul vacant de consilier, grad profesional asistent, poziția 27 în Statul de funcții aprobat al Consiliului Județean Satu Mare, în postul de consilier, grad profesional principal,

ținând cont de următoarele prevederi legislative:

- art. 69 alin. (1) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice,

- Titlul III Personalul contractual din autoritățile și instituțiile publice, Capitolul IV - Încadrarea și promovarea pesonalului contractual din Ordonanța de Urgență a Guvernului nr.57/2019 privind Codul administrativ, cu modificările și completările ulterioare,

-Legea cadru nr.153/2017 privind salarizarea personalului plătit din fonduri publice, cu modificările și completările ulterioare,

se propun următoarele modificări în cadrul Statului de funcţii:

|  |  |  |  |
| --- | --- | --- | --- |
| Nr. poziție în Statul de funcții | Denumirea funcției existente | Modificarea propusă | Denumirea funcției după modificare |
| 27 | Consilier asistent S | Transformare post vacant | Consilier principal S |
| 122 | Consilier I S | Transformare post  prin promovare | Consilier IA S |

În baza prerogativelor conferite prin art. 182 alin. (2) și a alin. (4) cu trimitere la art. 136 alin.(1), (2) și (8) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

Adoptarea Proiectului de hotărâre privind modificarea Statului de funcții al aparatului de specialitate al Consiliului Județean Satu Mare

**ȘEF SERVICIU, VIZAT JURIDIC,**

Bîja Tania cons jr. Bodó Nicoleta

Red./Tehn. B.N. 5ex.